ମୈଥୁନ ଯନ୍ତ୍ରଣା

ମୈଥୁନ ଯନ୍ତ୍ରଣା ବା ଡିସପାରେନିଆ (ଇଂରାଜୀ ଭାଷାରେ  Dyspareunia) ଅବସ୍ଥାରେ ଯୌନ ସମ୍ପର୍କ ରଖିବା ସମୟରେ ଯନ୍ତ୍ରଣା ହୁଏ । ଏହି ଯନ୍ତ୍ରଣା  ବାରମ୍ବାର କିମ୍ବା ସ୍ଥାୟୀ ହୋଇପାରେ । ଏଥିରେ ଅନିଚ୍ଛାକୃତ ମାଂସପେଶୀ ସ୍ପାଜ୍ମ ବା ଅତି ସଂଙ୍କୋଚନ ହେବା ଯୋଗୁ ଯୋନୀ ଭିତରକୁ ଲିଙ୍ଗ ପ୍ରବେଶ କରିବାକୁ ରୋକିଥାଏ ଯାହା ଭାଜିନିସମସ ଭାବରେ ମଧ୍ୟ ଜଣାଶୁଣା । ଏହା ଯୋଗୁ ଆତ୍ମ ସମ୍ମାନ କମ ହୁଏ କିମ୍ବା ଉଦାସୀନତା ସୃଷ୍ଟି ହୋଇପାରେ ।  

ବିପଦ କାରକଗୁଡ଼ିକ ମଧ୍ୟରେ ଅଳ୍ପ ଯୁବା ବୟସ, ଯୌନ ସମ୍ବନ୍ଧୀୟ ଅଳ୍ପ ଜ୍ଞାନ, ସମ୍ପର୍କ ସମସ୍ୟା ଏବଂ ଶାରୀରିକ ନିର୍ଯାତନା ହୋଇପାରେ । ଅନ୍ୟାନ୍ୟ କାରଣରେ ଆଘାତ, ଯୋନୀ ଆଟ୍ରୋଫି, ଏଣ୍ଡୋମେଟ୍ରିଓସିସ, ପ୍ରୋଲାପ୍ସ, ଯୋନୀ କବକ/ଖମୀର ସଂକ୍ରମଣ, ହର୍ପିସ, ଲିଚେନ ସ୍କ୍ଲେରୋସସ, ଲାଇଚେନ ପ୍ଲାନସ୍ ଏବଂ ବେସେଟ ରୋଗ ଅନ୍ତର୍ଭୁକ୍ତ ହୋଇପାରେ । ପ୍ରାୟ ଏକାଧିକ କାରଣ ଜଡ଼ିତ ଥାଏ । ପେରୋନି ରୋଗ ହେତୁ ଏହା ପୁରୁଷମାନଙ୍କଠାରେ ମଧ୍ୟ ହୋଇପାରେ । ନିରାକରଣ ସାଧାରଣତଃ ଶାରୀରିକ ପରୀକ୍ଷା ଏବଂ ଚିକିତ୍ସା ଇତିହାସ ଉପରେ ରୋଗ ନିର୍ଣ୍ଣୟ ଆଧାରିତ ହୁଏ ।

ପ୍ରାଥମିକ ମୂଳ କାରଣ ଉପରେ ଚିକିତ୍ସା ନିର୍ଭର କରେ |  ସାଧାରଣତଃ ସମସ୍ୟା ସମ୍ବନ୍ଧୀୟ ଶିକ୍ଷା ସହିତ ଚିକିତ୍ସା ଆରମ୍ଭ ହୋଇଥାଏ । ବ୍ୟକ୍ତିଗତ କିମ୍ବା ଦମ୍ପତିଙ୍କ ପରାମର୍ଶ ସାହାଯ୍ୟ କରିପାରେ । କେତେକ କ୍ଷେତ୍ରରେ ନିଶ୍ଚେତକ କ୍ରିମ କିମ୍ବା ଇଷ୍ଟ୍ରୋଜେନ୍ କ୍ରିମ୍ ଉପଯୋଗୀ ହୋଇପାରେ । ଅଧିକାଂଶ ଲୋକ ଚିକିତ୍ସା ଖୋଜନ୍ତି ନାହିଁ ।

ଡିସପାରେନିଆ ପୁରୁଷଙ୍କ ଅପେକ୍ଷା ମହିଳାମାନଙ୍କଠାରେ ଅଧିକ ଦେଖାଯାଏ । ଏହା ଅଧିକାଂଶ ମହିଳାଙ୍କୁ ପ୍ରଭାବିତ କରିଥାଏ ଯେଉଁମାନେ କି ପୂର୍ବରୁ କୌଣସି ସମୟରେ ଯୌନ ସମ୍ପର୍କ ରଖିଥାଆନ୍ତି । ଶିଶୁ ଜନ୍ମ ହେବାର ୬ରୁ ୧୨ ମାସ ପରେ ଏହା ପ୍ରାୟ ୨୨% ମହିଳାଙ୍କୁ ପ୍ରଭାବିତ କରେ ବୋଲି ଆକଳନ କରାଯାଇଛି । ଋତୁବନ୍ଦ ପରେ ପ୍ରାୟ ଅର୍ଦ୍ଧେକ ମହିଳା ମଧ୍ୟ ପ୍ରଭାବିତ ହୁଅନ୍ତି । ଏହି ଶବ୍ଦ ଗ୍ରୀକ୍ ଭାଷାର "କଷ୍ଟସାଧ୍ୟ ମିଳନ" ଶବ୍ଦରୁ ଆସିଛି ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki